Document ID: 32004R1257

KOMISIJAS REGULA (EK) Nr. 1257/2004
(2004. gada 7. jūlijs)
par putasu zvejas apturēšanu attiecībā uz tiem kuģiem, kas brauc ar dalībvalsts karogu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu Nr. 2847/93 (EEK) par kontroles režīmu, kas piemērojams kopējā zvejniecības politikā (1), pēdējo reizi grozītu ar Regulu Nr. 1954/2003 (2) (EK) un jo īpaši tās 21. panta 3. punktu,
ņemot vērā šo:
(1)
Padomes 2003. gada 19. decembra Regula Nr. 2287/2003 (EK) par 2004. gada zvejas iespējām un nosacījumiem, kas ir saistīti ar dažiem zivsaimniecības resursiem un zivsaimniecības resursu grupām un kas ir piemērojami visos kopienas ūdeņos un attiecībā uz kopienas kuģiem tajos ūdeņos, kuros noteikti zvejošanas ierobežojumi, 2004. gadā paredz kvotas putasiem (3).
(2)
Lai nodrošinātu, ka tiek ievēroti noteikumi par kvantitatīviem ierobežojumiem, kas attiecas uz kvotai pakļautu zivsaimniecības resursa iegūšanu, Komisijai jānosaka datums, kurā ar dalībvalsts karogu braucoša kuģa veiktā zveja pārsniegusi piešķirtās kvotas.
(3)
Pamatojoties uz Komisijai iesniegto informāciju, ar dalībvalsts karogu braucošo vai arī dalībvalstī reģistrēto kuģu veiktā putasu zveja zonas CIEM Vb ūdeņos (Farēru salas) ir sasniegusi 2004. gadam noteikās kvotas. No 2004. gada 29. aprīļa Komisija ir aizliegusi zvejot šo resursu. Attiecīgi no šī datuma,
IR PIEŅĒMUSI ŠO REGULU.
1. pants
Ar dalībvalsts karogu braucošo vai arī dalībvalstī reģistrēto kuģu veiktā putasu zveja zonas CIEM Vb ūdeņos (Farēru salas) ir pārsniegusi 2004. gadam Kopienai noteiktās kvotas.
Ar dalībvalsts karogu braucošajiem vai arī dalībvalstī reģistrētajiem kuģiem tiek aizliegta putasu zveja zonas CIEM Vb ūdeņos (Farēru salas), tāpat tiek aizliegta nozvejoto putasu uzglabāšana uz borta, pārkraušana un izkraušana, ja tos nozvejojuši minētie kuģi pēc šīs Regulas piemērošanas sākuma datuma.
2. pants
Šī Regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Regula tiek piemērota no 2004. gada 29. aprīļa.
Šī Regula uzliek saistības kopumā un ir tieši piemērojama visās dalībvalstīs.
Briselē, 2004. gada 7. jūlijā

Labels: 8
18
6